**Bestyrelsesmøde 8 marts 2022**

Fremmødte: Camilla, Allan, Johnny, Michael og Eva

Afbud: Helle Borel

Dagsorden:

Godkendelse af referat.

Godkendelse af forretningsorden.

Spørgsmål til og fra Lokalinspektør.

Nyt fra formanden.

Nyt fra OB og Repræsentantskabet.

Fordeling af faste udvalg.

Nyt fra udvalg.

Fordeling af fokuspunkter fra afdelingsmødet.

Evt.

Bestyrelsesmødet er flyttet fra onsdag 2/3-22, da vi havde inviteret Stofa til at fortælle om hvad de kan tilbyde i fremtiden.

Vi havde en god lang snak med Stofa og blev enige om at han gik hjem og sendte et skriftlig tilbud til os. Stofa var godt klar på, at de ikke havde levet op til den aftale som vi har nu og det vil de godtgøre i det nye tilbud.

**Referat** fra sidst godkendt.

**Forretningsorden** blev revideret og sendes til Lejerbo.

**Lokalinspektør** Helle Borel kunne desværre ikke være med da vi havde flyttet mødet. Så vi laver en liste som sendes til Helle.

**Formanden beretter** at der har været OrganisationsBestyrelsesmøde og Repræsentantskabsmøde.

Referater herfra kan læses på org153.lejerbo.dk.

Det korte referat er, at Camilla nu er valgt som ordinær bestyrelsesmedlem i OB.

I Repræsentantskabet sidder Camilla, Allan, Michael og Johnny.

Vedrørende beboerhenvendelser, hvis det omhandler driften kontaktes Helle Borel. I bestyrelsen vil vi gerne være behjælpelige hvis tingene går i hårdknude. Og vi er altid åben for en snak, så kig gerne ned på kontoret Torpedammen 30 den første onsdag i hver måned kl. 17.45-18.15 eller kontakt os på afd94dammene@gmail.com. Et godt tip til jer beboere er at have jeres dokumentation i orden, det er et godt udgangspunkt for en snak.

Vi har modtaget en mail fra driftchef Søren om, at vi har nogle udfordringer omkring opsætning af drivhuse i forhold til lokalplanen. Dette undersøger Søren og vender tilbage.

Vi inviterer i den nærmeste fremtid PAB, OB formand Brian og Jan Ole som er formand i Gilhøj til et samarbejdsmøde hver for sig da det er forskellige emner der skal samarbejdes omkring.

**Udvalgsposter**, her fordelte bestyrelsen sig på vores forskellige udvalg.

Vi har Vision 2030, husdyr, hjemmeside, lejerforening, referent, festudvalg, tv/internet, selskabslokaler, de 3 kataloger (husorden, Råderet og Vedligeholdelse), OB og Repræsentantskabet.

**Udvalg nyt herfra**.

**Festudvalg:** vi har afholdt fastelavn med stor succes. 50 voksne og 40 børn.

**Selskabslokalet:** Den juridiske afdeling i Lejerbo er sat på sagen og vil komme med anbefalinger på den fremtidige drift, så gældende lovgivning for almennyttig boligers drift af selskabslokaler bliver overholdt.

**Hjemmeside**: Der er lagt lidt billeder ind fra fastelavnen.

**Fokuspunkter** fra beboermødet. De bliver kigget på til næste bestyrelsesmøde da vi endnu ikke har fået referatet fra lejerbo.